Document ID: /roh_data/filtered/Bilingualer_Corpus_interleaved-it-rm.jsonl.gz/1388

This is a text translated from Italian to Rumantsch Grischun.
Il Governo si esprime in modo critico in merito al secondo pacchetto di ordinanze sulla Politica agricola 2011 della Confederazione

Nella sua presa di posizione, il Governo grigionese critica alcuni punti del secondo pacchetto di ordinanze per l'attuazione della Politica agricola 2011 (PA 2011) della Confederazione. Gli elementi fondamentali della PA 2011 sono la riduzione dell'aiuto legato ai prodotti e il trasferimento di fondi ai pagamenti diretti. Viene respinto il passaggio contenuto nel secondo pacchetto di ordinanze da contributi vincolati alle superfici a contributi vincolati agli animali, poiché ciò promuove la produzione. La produzione dovrebbe però venire dettata dal mercato.

Il Governo è anche deluso del fatto che per il 2009 la Confederazione prevede meno fondi rispetto a quanto approvato dal Parlamento. Infine, il Governo esprime la sua preoccupazione riguardo allo sviluppo della coltivazione di montagna, che nei Grigioni è un bene culturale da 4000 anni. Con le disposizioni relative ai contributi vincolati agli animali questo tipo di coltivazione tradizionale a quote superiori ai 1600 metri rischia di scomparire. Si chiede alla Confederazione di trovare una soluzione in merito. Per il resto si approvano sostanzialmente le misure a favore della regione di montagna e le modifiche nell'ordinanza concernente la banca dati sul traffico di animali.

Accolta con favore la revisione parziale della legge sulla ricerca

Il Governo grigionese sostiene la revisione parziale prevista della legge federale sulla ricerca. La revisione parziale mira principalmente a una regolamentazione moderna ed esaustiva del promovimento dell'innovazione da parte della Confederazione. Il testo di legge rivisto disciplina anche le attività della Confederazione per il promovimento dell'imprenditoria e per lo sviluppo di aziende basate sulla ricerca.

La legge è molto importante per il Cantone dei Grigioni, poiché essa permette di finanziare i vari istituti di ricerca con sede nel Cantone e le attività di ricerca, scrive il Governo nella sua presa di posizione. Nel quadro dello sviluppo in atto verso una società dell'informazione sono date le condizioni migliori per un ulteriore insediamento nei Grigioni di istituti di ricerca di fama mondiale. Il Governo critica invece il fatto che nella legge sulla ricerca manchi un incarico relativo alla sostenibilità.

Dai comuni e dalle regioni

Feldis/Veulden, Scheid, Trans, Tumegl/Tomils: viene approvato l'accordo concluso il 13 dicembre 2007 dai Comuni di Feldis/Veulden, Scheid, Trans e Tumegl/Tomils concernente la fusione dei comuni nel nuovo Comune di Tomils.

Schanfigg centrale: viene approvato il nuovo Statuto organico della Corporazione scolastica Schanfigg centrale.

Valposchiavo: il Cantone dei Grigioni partecipa con 50'000 euro al Polo dell'Innovazione della Valtellina Soc. Coop (Politec Sondrio) quale socio finanziatore. Con il progetto, al quale partecipa la Regione Valposchiavo deve essere favorito un vivo scambio di know-how e creato in tal modo un clima favorevole a innovazioni e nuove tecnologie attraverso il collegamento transfrontaliero tra imprese.

Samedan: viene approvata la revisione parziale della pianificazione locale "Isla da Sax", "Via Retica" del Comune di Samedan del 13 dicembre 2007.

Zernez: viene approvata la revisione parziale della pianificazione locale "Crastatscha Suot" del Comune di Zernez del 25 giugno 2007.

Davos: al Comune di Davos viene garantito un sussidio cantonale di al massimo 278'289 franchi per le spese di costruzione e di risanamento della strada agricola Wissigen Boden.

Davos: per il progetto "Risanamento dei ripari antivalanga Schiahorn" del Comune di Davos viene garantito un sussidio cantonale di 433'100 franchi.

Val Schons: al consorzio per le acque di scarico Val Schons viene garantito un sussidio di 101'261 franchi per il completamento edilizio e del parco macchine dell'impianto di depurazione delle acque.

Tour de Suisse: agli organizzatori del Tour de Suisse viene rilasciata l'autorizzazione a percorrere l'itinerario previsto secondo il piano di percorso del 17 e del 18 giugno 2008 del Tour de Suisse 2008 nel Cantone dei Grigioni.

Swiss-Bike-Masters: all'organizzazione dei "Swiss Bike Masters" viene rilasciata l'autorizzazione a percorrere l'itinerario previsto in Prettigovia secondo il piano di percorso del 19 e del 20 luglio 2008.

Sussidi cantonali a favore di diverse istituzioni

Promozione della cultura: il Governo ha stanziato sussidi per un importo complessivo di 316'500 franchi per la promozione di 21 manifestazioni e opere culturali.

Fondazione "Leistungssport Davos": per la realizzazione del Centro nazionale per lo sport di competizione Swiss Ski orientale a Davos, la fondazione "Leistungssport Davos" riceve un sussidio di 400'000 franchi dal Fondo per lo sport.

Festa della stazione di Coira: la festa della stazione di Coira, che si terrà dal 23 al 25 maggio 2008 in occasione dell'inaugurazione e dell'apertura della nuova stazione, nonché dell'anniversario dei 150 anni della tratta Rheineck - Coira, viene sostenuta con un sussidio di al massimo 100'000 franchi.

Pubblicazione "Top-Chance Mehrsprachigkeit": la traduzione e la produzione in lingua italiana e romancia della pubblicazione tedesca "Top-Chance Mehrsprachigkeit" viene sostenuta con 50'000 franchi.

Circo per bambini Lollypop: il Circo per bambini Lollypop riceve un sussidio cantonale di 45'000 franchi per il suo programma annuale 2008.

"Prosopographie Kloster St. Johann Müstair": per il progetto di ricerca "Prosopographie Kloster St. Johann Müstair" viene concesso un sussidio una tantum di 15'000 franchi.

Monografia sulla ceramica classica ed ellenistica di Eretria: alle spese per la rielaborazione del manoscritto di una monografia sulla ceramica classica ed ellenistica di Eretria della Dr. Ingrid Metzger e per la preparazione della stampa viene versato un sussidio di 10'000 franchi.

Associazione di aiuto umanitario per la Russia: viene concesso un sussidio di 30'000 franchi per la 17a missione d'aiuto dell'Associazione di aiuto umanitario per la Russia (VHR).

Progetti stradali

Il Governo ha stanziato complessivamente 30'927'000 franchi per la costruzione e il risanamento dei seguenti tratti stradali:

- A13 Strada nazionale: lavori da capomastro Ponte Rivana; lavori da minatore Pian San Giacomo - Malabarba; lavori di ingegneria Cassanawald sud - raccordo Nufenen; installazioni elettriche Cassanawald

- Strada dell'Albula: lavori di pavimentazione Alvaneu Bad - Bellaluna

- Strada per Brienz: lavori di pavimentazione Lenz - Brienz

- Strada della Calanca: lavori da capomastro Ponte Tiieda

- Strada dell'Engadina: lavori di costruzione e di pavimentazione Lavin - Giarsun

- Strada del Flüela: lavori da capomastro Tufflischbach - Alpenrose

- Strada del Landwasser: lavori da capomastro gallerie di protezione antivalanga Rotsch/Taferna

- Strada della Lumnezia: lavori da capomastro Ilanz - Cumbel; Lumbrein - Vrin

- Strada del Luzisteig: lavori di pavimentazione Landquart - diramazione per Jenins

- Strada per Obersaxen: lavori da capomastro Ilanz - Flond

- Strada del Forno: lavori da capomastro e di pavimentazione Ova dal Sagl - Laschadura

- accesso alla strada della Prettigovia: lavori di pavimentazione strade per Raggalia / Aschüel; lavori da capomastro e di pavimentazione Lehnenbrücke

- Strada della Surselva lungo la sponda destra del Reno: lavori di pavimentazione Versam - Valendas

- Strada per Schuders: lavori da capomastro Schibabüel - Montagna, Schiers

- Strada per Vals: lavori da capomastro Ilanz - Uors

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 03.04.2008

La regenza exprima sia critica davart il segund pachet d'ordinaziuns da la politica agrara federala 2011

En sia posiziun crititgescha la regenza intgins puncts dal segund pachet d'ordinaziuns per la realisaziun da la politica agrara federala 2011 (PA 2011). L'element central da la PA 2011 è la reducziun dal sustegn ch'è lià a products e la transfurmaziun dals meds finanzials en pajaments directs. Il segund pachet d'ordinaziuns prevesa da midar davent da contribuziuns che sa basan sin la surfatscha vi a contribuziuns che sa basan sin il dumber d'animals. La regenza refusa dentant questa midada, perquai che quai promova la producziun. La producziun duess percunter plitost vegnir dirigida dal martgà.

La regenza è dentant er dischillusa, perquai che la confederaziun prevesa per l'onn 2009 damain meds finanzials che quai ch'il parlament aveva concedì. La finala fa la regenza fitg gronds quitads per il svilup da l'agricultura alpina - in bain cultural ch'exista dapi 4000 onns en il Grischun. Tras las disposiziuns davart las contribuziuns che sa basan sin il dumber d'animals è l'agricultura alpina tradiziunala en privel da svanir fin sin autezzas da 1600 meters. La confederaziun vegn dumandada da porscher ina soluziun en quest connex. Uschiglio vegnan da princip beneventadas las mesiras a favur dal territori da muntogna e las midadas en l'ordinaziun concernent la banca da datas davart il traffic cun animals.

La revisiun parziala da la lescha davart la perscrutaziun vegn beneventada

La regenza grischuna sustegna la revisiun parziala planisada da la lescha federala davart la perscrutaziun. Il punct central da la revisiun parziala prevesa da reglar en moda moderna e cumplessiva la promoziun da l'innovaziun. En la lescha vegnan plinavant francadas las activitads da la confederaziun per promover il spiert d'interpresa e per stabilir interpresas che lavuran en la perscrutaziun.

La lescha saja fitg impurtanta per il chantun Grischun, perquai ch'ella permettia da finanziar ils differents instituts da perscrutaziun ch'èn domiciliads en il chantun sco er lur activitads da perscrutaziun, scriva la regenza en sia resposta da consultaziun. En il svilup che la societad fetschia actualmain en direcziun d'ina societad che sa basa sin l'infurmaziun, sajan avant maun las meglras premissas per domiciliar en il Grischun ulteriurs instituts da perscrutaziun che han ina renconuschientscha mundiala. La regenza crititgescha dentant ch'i manchia ina regulaziun davart la persistenza en la lescha davart la perscrutaziun.

Da vischnancas e da regiuns

Sched, Tràn, Tumegl, Veulden: La cunvegna che las vischnancas da Sched, da Tràn, da Tumegl e da Veulden han concludì ils 13 da december 2007 per fusiunar las vischnancas a la nova vischnanca da Tumegl, vegn approvada.

Scanvetg central: Il nov statut d'organisaziun dal consorzi da scola dal Scanvetg central vegn approvà.

Val Puschlav: Il chantun Grischun sa participescha cun 50'000 euros sco associà finanzial a la societad cooperativa dal center d'innovaziun da la Vuclina (polo dell'Innovazione della Valtellina, politec Sondrio). Tras il project, dal qual er la regiun da la Val Puschlav fa part, duai avair lieu in viv barat da know-how tras la colliaziun transcunfinala d'interpresas ed uschia sa sviluppar in clima per innovaziuns e per novas tecnologias.

Samedan: La revisiun parziala da la planisaziun locala "Isla da Sax" e "Via Retica" da la vischnanca da Samedan dals 13 da december 2007 vegn approvada.

Zernez: La revisiun parziala da la planisaziun locala "Crastatscha" da la vischnanca da Zernez dals 25 da zercladur 2007 vegn approvada.

Tavau: Per ils custs per construir e per sanar la via champestra "Wissigen Boden" vegn garantida a la vischnanca da Tavau ina contribuziun chantunala da maximalmain 278'289 francs.

Tavau: Per il project per sanar ils rempars da lavinas "Schiahorn" da la vischnanca da Tavau vegn garantida ina contribuziun chantunala da 433'100 francs.

Val Schons: Al consorzi per aua persa da la Val Schons vegn concedida ina contribuziun da 101'261 francs per cumplettar l'edifizi e las maschinas da la serenera.

Tour de Suisse: L'organisatura dal tour de Suisse survegn la permissiun d'utilisar ils 17 ed ils 18 da zercladur 2008 la ruta ch'è previsa en il chantun Grischun tenor il plan da traject per il tour de Suisse 2008.

Swiss-Bike-Masters: L'organisatura dal "Swiss-Bike-Masters" survegn la permissiun d'utilisar ils 19 ed ils 20 da fanadur 2008 la ruta ch'è previsa tenor il plan da traject en il territori dal Partenz.

Contribuziuns chantunalas a differentas instituziuns

Promoziun da la cultura: La regenza ha concedì contribuziuns da totalmain 316'500 francs per promover 21 occurrenzas ed ovras culturalas.

Fundaziun per sport da prestaziun a Tavau: Per stabilir il center naziunal per sport da prestaziun da Swiss ski, ski alpin ost, a Tavau survegn la fundaziun per sport da prestaziun a Tavau ina contribuziun da 400'000 francs or dal fond da sport.

Festa da la staziun da Cuira: Dals 23 fin ils 25 da matg 2008 ha lieu la festa da la staziun da Cuira a chaschun da l'inauguraziun e da la reavertura da la staziun sco er dal giubileum da 150 onns dal traject Rheineck - Cuira. Questa festa vegn sustegnida cun ina contribuziun da maximalmain 100'000 francs.

Publicaziun da "Top-Chance Mehrsprachigkeit": La translaziun e la producziun da la publicaziun tudestga "Top-Chance Mehrsprachigkeit" en rumantsch ed en talian vegn sustegnida cun 50'000 francs.

Circus d'uffants Lollypop: Per ses program da l'onn 2008 survegn il circus d'uffants Lollypop ina contribuziun chantunala en l'autezza da 45'000 francs.

Prosopografia da la claustra Son Jon a Müstair: Al project da perscrutaziun "Prosopografia da la claustra Son Jon a Müstair" vegn concedida ina contribuziun unica da 15'000 francs.

Monografia davart la cheramica classica e hellenistica ad Eretria: Per ils custs per repassar il manuscrit d'ina monografia da dr. Ingrid Metzger davart la cheramica classica e hellenistica ad Eretria sco er per preparar la stampa da quest manuscrit vegn pajada ina contribuziun da 10'000 francs.

Uniun d'agid umanitar per la Russia: Per la 17avla missiun d'agid da l'uniun d'agid umanitar per la Russia vegn concedida ina contribuziun da 30'000 francs.

Projects da vias

La regenza ha approvà totalmain 30'927'000 francs per construir e per sanar ils suandants trajects da vias:

- via naziunala A13: lavurs d'impressari, Ponte Rivana; lavurs da siglientar, Pian San Giacomo - Malabarba; lavurs d'inschigneria, guaud da Cassana sid - colliaziun da Nufenen; installaziuns electricas, guaud da Cassana

- via da l'Alvra: lavurs da cuvrida, Alvagni Bogn - Bellaluna

- via da Brinzauls: lavurs da cuvrida, Lantsch - Brinzauls

- via da Calanca: lavurs d'impressari, Ponte Tiieda

- via d'Engiadina: lavurs da construcziun e da cuvrida, Lavin - Giarsun

- via dal Flüela: lavurs d'impressari, Tufflischbach - Alpenrose

- via dal Landwasser: lavurs d'impressari, galarias da lavinas Rotsch/Taferna

- via da la Lumnezia: lavurs d'impressari, Glion - Cumbel; Lumbrein - Vrin

- via dal Luzisteig: lavurs da cuvrida, Landquart - spartavias per Jenins

- via da Sursaissa: lavurs d'impressari, Glion - Flond

- via dal pass dal Fuorn: lavurs d'impressari e lavurs da cuvrida, Ova dal Sagl - Laschadura

- access a la via dal Partenz: lavurs da cuvrida, via da Raggalia/Aschüel; lavurs d'impressari e lavurs da cuvrida, punt a spunda

- via sursilvana da la vart dretga dal Rain: lavurs da cuvrida, Versomi - Valendau

- via da Schuders: lavurs d'impressari, Schibabüel - Montagna, Schiers

- via da Val S. Pieder: lavurs d'impressari, Glion - Uors

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 03.04.2008